ประมูลไข่มุกควีนมารีฯ ทุบสถิติ 1188 ล้านบาท
สถาบันประมูลซอธบีเผยผลการประมูลอัญมณีที่นครเจนีวา สวิตเซอร์แลนด์ เมื่อ 14 พ.ย. อัญมณี 10 ชิ้น ซึ่งเคยเป็นของพระราชินีมารี อ็องตัวแน็ต พระมเหสีในกษัตริย์หลุยส์ ที่ 16 แห่งราชวงศ์บูร์บง-พาร์มาของฝรั่งเศสสมัยศตวรรษที่ 18 ถูกเอกชนไม่ระบุชื่อประมูลไปในราคารวม 43 ล้านดอลลาร์ (ราว 1,420 ล้านบาท) บางชิ้นได้ราคาสูงกว่าที่ประเมินไว้ถึง 25 เท่า โดยชิ้นสำคัญที่สุดคือ ไข่มุกควีนมารี อ็องตัวแน็ต จี้สร้อยคอไข่มุกธรรมชาติขนาดใหญ่รูปหยดน้ำประดับเพชร ได้ราคาถึง 36 ล้านดอลลาร์ (ราว 1,188 ล้านบาท) แม้คาดว่า จะได้ราคาแค่ 2 ล้านดอลลาร์ ทำลายสถิติไข่มุกที่เคยนำออกประมูลทั้งหมด,อัญมณีของพระราชินีมารี อ็องตัวแน็ต ตกทอดสู่เชื้อพระวงศ์มาหลายชั่วอายุคนและไม่เคยปรากฏต่อสาธารณะมาถึง 200 ปี พระนางมารีฯ และพระเจ้าหลุยส์ที่ 16 ถูกประหารชีวิตด้วยกิโยตินในปี 2336 หลังการปฏิวัติล้มล้างราชวงศ์ฝรั่งเศสในปี 2335 ส่วนพระโอรสพระชนม์ 10 พรรษา สิ้นพระชนม์ในคุก โดยก่อนถูกจับ พระนางมารีฯพระชนม์ 37 พรรษา ทรงนำอัญมณีจำนวนมากหลบหนีและส่งไปให้พระขนิษฐาที่เบลเยียม ก่อนถูกส่งต่อไปให้เจ้าหญิงมารี เทเรเซ พระราชธิดาพระองค์เดียวที่รอดชีวิตในออสเตรียซึ่งไร้ทายาทต่อมาอัญมณีตกเป็นของพระนัดดาและพระธิดาบุญธรรม ก่อนตกทอดสู่เชื้อพระวงศ์อื่นๆ.
ไข่มุกควีนมารี อ็องตัวแน็ต จี้สร้อยคอไข่มุกธรรมชาติขนาดใหญ่รูปหยดน้ำประดับเพชร ได้ราคาถึง 36 ล้านดอลลาร์ (ราว 1,188 ล้านบาท) แม้คาดว่า จะได้ราคาแค่ 2 ล้านดอลลาร์
ไข่มุกควีนมารี อ็องตัวแน็ต,ประมูลไข่มุก,สร้อยไข่มุก,จัดประมูล,ข่าวทั่วไป